Carlos Prieto

Carlos Prieto y Fernández de la Llana  foi un industrial, financieru, músicu, escritor y mecenes asturianu.

 Biografía 
Yera fíu d'unos tenderos d'Uviéu. Estudió Derechu na Universidá d'Uviéu, tocando na orquésta sinfónica de la ciudá pa pagase los estudios. Llicencióse a los 25 años y, poco depués, llamólu'l so tíu Adolfo Prieto, un fanegueru emigrante asturianu pa que colara pa Méxicu pa trabayar nel departamentu xurídicu d'una de les sos empreses (Fundidora de Aceros y Fierros de Monterrey). El 12 d'ochobre de 1923 cruzó l'Atlánticu y entamó a trabayar col so tíu. Tiempu depués algamó'l cargu de presidente y conseyeru d'esta empresa, a la vez que tuvo'l control de mines (de carbón, plata y fierro), compañíes de seguros, de bancos y propietariu de grandes finques agrícoles y ganaderes, amás d'aiciones en delles compañíes testiles. Foi tamién conseyeru del Bancu de Méxicu, poro, la so firma tuvo nos billetes de moneda del país.

En 1942 nacionalizóse mexicanu. Morrió en 1991, malpenes unos meses depués de que morriera la so esposa. Yera tíu maternu del poeta Carlos Bousoño.

 Obres 
 El sueño de Cibolas
 Los asturianos en la conquista de América
 La minería en el Nuevo Mundo
 El oceáno Pacífico
 Navegantes españoles del siglo XVI
 Huellas españolas
 El problema de los costos y la industrialización de México
 La moderna escuela musical española

 Referencies 

 Enllaces esternos 

Categoría:Músicos y músiques d'Asturies
Categoría:Persones d'Uviéu
Categoría:Empresarios y empresaries d'Asturies
Categoría:Mecenes
Categoría:Escritores d'Asturies
Categoría:Escritores en castellanu
Categoría:Alumnáu de la Universidá d'Uviéu